**COPILOT WORKSHOP SERIES**

Το **Εθνικό και Καποδιστριακό Πανεπιστήμιο Αθηνών (ΕΚΠΑ)**, στο πλαίσιο της συμμετοχής του στο ευρωπαϊκό έργο [**COPILOT**](https://copilotproject.eu/)διοργανώνει σειρά **εκπαιδευτικών workshops** που αφορούν την **καινοτομία, την επιχειρηματικότητα και τις τεχνολογίες Deep Tech**.

Τα σεμινάρια απευθύνονται σε φοιτητές και αποτελούν μια εξαιρετική ευκαιρία για επιμόρφωση και ανάπτυξη δεξιοτήτων σε τομείς αιχμής. Παράλληλα, οι συμμετέχοντες θα έχουν τη δυνατότητα να λάβουν υπηρεσίες mentoring από εξειδικευμένους συνεργάτες του προγράμματος.

Η δράση υποστηρίζεται από το Γραφείο Προσέλκυσης Χρηματοδοτήσεων, τη Μονάδα Μεταφοράς Τεχνολογίας και Καινοτομίας «Αρχιμήδης», καθώς και την ακαδημαϊκή κοινότητα του ΕΚΠΑ και εξωτερικούς συνεργάτες.

**Οι συμμετέχοντες θα λάβουν βεβαίωση συμμετοχής (με πιστοποίηση ισοδύναμη των 2 ECTS).**

Βασική προϋπόθεση για τη λήψη της βεβαίωσης είναι η παρακολούθηση όλων των workshops.

Τι περιλαμβάνουν τα COPILOT Workshop Series;

Τα COPILOT Workshop Series καλύπτουν τέσσερις θεματικές ενότητες:

* Series 1: From Idea to Startup
* Series 2: The Path to AGI – Technical Challenges, Societal Implications, and the Future of Intelligence
* Series 3: Understanding Deep Tech and Big Data
* Series 4: Building and Funding Deep Tech Proposals

Τα Workshop Series θα πραγματοποιηθούν σε **υβριδική μορφή** (διά ζώσης και διαδικτυακά) και η γλώσσα διεξαγωγής θα είναι τα ελληνικά.

Ημερομηνίες διεξαγωγής: 3, 12, 19 & 27 Νοεμβρίου 2025

**Προθεσμία υποβολής αιτήσεων: έως 2 Νοεμβρίου 2025**

**Για να δηλώσετε συμμετοχή, παρακαλούμε συμπληρώστε τη φόρμα εκδήλωσης ενδιαφέροντος στον ακόλουθο σύνδεσμο:** **[Sign up for the Copilot Workshop Series!](https://forms.gle/vDsQFCyUGZ7aRk9m8" \o "Αυτή η εξωτερική σύνδεση θα ανοίξει σε ένα νέο παράθυρο" \t "_blank)**

Θα τηρηθεί σειρά προτεραιότητας κατά την επιλογή των συμμετεχόντων. Όσοι επιλεγούν θα λάβουν email επιβεβαίωσης, ενώ σε περίπτωση κάλυψης των διαθέσιμων θέσεων θα ενημερωθούν για τη δυνατότητα συμμετοχής σε επόμενο κύκλο σεμιναρίων.

Επισυνάπτεται η ατζέντα των COPILOT Workshop Series.

Για περισσότερες πληροφορίες μπορείτε να επικοινωνήσετε με τα στελέχη του Γραφείου Προσέλκυσης Χρηματοδοτήσεων.

**Δρ. Σοφία Ξεσφίγγη** ,  [sxesfingi@uoa.gr](https://webmail01.uoa.gr/src/compose.php?send_to=sxesfingi@uoa.gr), 2103689687

**Σοφία Γκόβα**, [sofgkova@uoa.gr](https://webmail01.uoa.gr/src/compose.php?send_to=sofgkova@uoa.gr)  , 2103688192

**Ανδριάνα Παπακωνσταντίνου**, [andripap@uoa.gr](https://webmail01.uoa.gr/src/compose.php?send_to=andripap@uoa.gr) , 2103688192